Mark Twain

Mark Twain, le nomine litterari de Samuel Langhorne Clemens (Florida, Missouri, SUA, le 30 de novembre 1835 – Redding, Connecticut, SUA, le 21 de april 1910) esseva un autor e humorista statounitese.  Su libros The Adventures of Tom Sawyer (Le aventuras de Tom Sawyer;1876) e su successor, The Adventures of Huckleberry Finn (Le aventuras de Huckleberry Finn;1884), ha essite nominate le romances le melior statounitese. Le autor Ernest Hemingway ha proclamate Huckleberry Finn le fundation del litteratura statounitese.

Le nomine "Mark Twain" se origina de su juventute. Ille habitava presso le fluvio Mississippi, e tote le tempore ille audiva le marineros del naves a vapor fluvial critar "Mark twain" (duo fathoms), quando illes mesurava le fundo del fluvio pro evitar le risco de insablar in le fango – "twain" es un ancian parola pro anglese "two".

Mark Twain dava instructiones que alicunes de su obras debeva esser publicate postumemente, includente su autobiographia (publicate in 2010) e su conto anti-guerra Le Precaria de Belle.

Categoria:Gente statounitese
Categoria:Scriptores
Categoria:Litteratura in le lingua anglese